open-index/open-wikipedia-markdown huggingface dataset:
Radionuklide

En **radionuklide** er et atom med en ustabil kjerne som er karakterisert ved at overflødig energi enten kan gå til en nylig dannet partikkel i atomkjernen eller til et atomært elektron (intern konversjon). I prosessen omdannes radionukliden ved å sende ut fotoner, elektroner, nøytroner eller andre subatomære partikler. Disse partiklene danner det som kalles ioniserende stråling. Radionuklider finnes naturlig og lages kunstig.

Strålingen fra en radionuklide under omdanning er som et fingeravtrykk for den spesielle radionukliden. Det er mulig å måle strålingen og karakterisere den ved partikkeltype og energi. Det er slik en kan skille radionuklider i fra hverandre. Ved gammaspektroskopi sorteres gammapartikler med samme energi slik at de opptrer som en topp i spekteret. Cesium 137 har for eksempel gammastråling (fotoner) med energi 662 keV. Ved denne energien bygger det seg opp en topp etter hvert som tellingen skrider frem.
Radionuklider ender etter omdanning som stabile atomer. 

Omdanning av radionuklider kalles radioaktiv omdanning, på engelsk: radioactive decay, svensk radioaktivt sønderfall og dansk: radioaktvivt henfall. Radionuklider og radioaktiv omdanning blir feilaktig omtalt som radioaktivitet.
Det finnes kart over alle radionuklider, radionuklidekart eller isotoptabell.

## Aktivitet og becquerel (enhet)
Aktiviteten til en radionuklide er et mål på hvor mange omdanninger som skjer per sekund. Enheten for aktivitet til en radionuklide er becquerel (forkortet Bq). Den er oppkalt etter fysikeren Henri Becquerel. Definisjonen på aktivitet til en radionuklide er
 
1 Bq = 1 s-1 

Aktiviteten i 1 gram Ra-226 er 1 Ci = 37 GBq = 37 • 109 Bq. Det arbeides med å redefinere enheten for aktivitet, men inntil videre gjelder avledingen fra den gamle enheten curie (Ci) enheten.
Aktivitet til en radionuklide blir feilaktig beskrevet som radioaktivitet. Se ekstern lenke. En samling av radionuklider kalles en radioaktiv kilde. Dette er en strålekilde der radionuklidene i den omdannes ved utsending av ioniserende stråling.

Aktivitet måles i et aktivitetsmeter. Dette er et ionisasjonskammer formet som en liten brønn. Derav navnet brønnkammer. Den radioaktive kilden som inneholder en ukjent aktivitet settes i brønnen. Strømmen fra ionseringen i kammeret måles. Hver radionuklide som skal bestemmes må ha en kalibreringskoeffisient. Aktiviteten til nukliden beregnes fra målt strømmen og kalibreringskoeffisient. Aktivitetsmeter kalles også dosekalibrator i nukleærmedisin. Aktiviteten til en radionuklide må beregnes ved et bestemt tidspunkt.

## Eksterne lenker
* Det internasjonale kontoret for vekt og mål (BIPM)https://web.archive.org/web/20070618123613/http://www.bipm.org/en/si/si_brochure/chapter2/2-2/table3.html
Sveriges statsminister

**Sveriges statsminister** er landets regjeringssjef og utøver mye av den utøvende makten som tilfaller kongen som statssjef.

Embetet som Sveriges statsminister ble innført i 1876, da de tidligere embetene *[[justitiestatsminister]]* og *[[utrikesstatsminister]]* ble slått sammen. 

Regjeringsskifter reguleres av Regeringsformen, en av Sveriges fire grunnlover. Etter Regeringsformen foreslår talmannen for Riksdagen hvem som skal være ny statsminister. Dersom Riksdagen godkjenner forslaget, holdes et konselj for statssjefen (kongen) eller talmannen. I dette møtet som vanligvis holdes på slottet, tiltrer den nye regjeringen ifølge Regeringsformen kapittel 6, § 6, formelt og reelt (regjeringsskiftet «äger...rum»). Sveriges konge eller talmannen leder møtet. Talmannen skal uansett innkalles til konseljen.

Siden 1995 har Sveriges statsminister hatt sitt offisielle bosted i Sagerska huset, sentralt i Stockholm. Statsministeren har også tilgang på herregården Harpsund i Södermanland, som fungerer som fritidsbolig.

## Liste over Sveriges statsministre

### Levende tidligere statsministere

Fil:Ingvar Carlsson på Idrottsgalan 2013.jpg|Ingvar Carlssonfødt   1986–1991 og 1994–1996
Fil:Carl Bildt under nationaldagsfirande vid Skansen 2009.jpg|Carl Bildtfødt  1991–1994
Fil:Goran Persson, Sveriges statsminister, under nordiskt statsministermotet i Reykjavik 2005.jpg|Göran Perssonfødt  1996–2006
Fil:Fredrik Reinfeldt 2014-07-16.jpg|Fredrik Reinfeldtfødt  2006–2014
Fil:Stefan Löfven efter slutdebatten i SVT 2014 (cropped).jpg|Stefan Löfvenfødt  2014–2021
Fil:Magdalena Andersson is elected Prime Minister in 2021. 03.jpg|Magdalena Andersson født 23. januar 1967


## Galleri

Rosenbad 2006.jpg|Rosenbad er Statsministerens kontor (Statsrådsberedningen) fra 1981.
Sagerska palatset Stockholm Sweden.jpg|Sagerska huset i Stockholm, statsministerens offisielle residens.
Harpsund2.JPG|Harpsund har vært brukt som statsministerens landsted siden 1953.
Kanslihuset 2010.jpg|Kanslihuset huset Statsministerens kontor frem til 1981. Brukes nå til kontorer for.


## Referanser


## Eksterne lenker
*
Stockholms tingsrätt

**Stockholms tingsrätt** er en tingrett i Sverige  med kanselli i Stockholms rådhus i Scheelegatan 7, samt virksomhet også i Tingshuset Klamparen i Fleminggatan 14. Begge ligger på Kungsholmen i Stockholm. Domstolen ligger under Svea hovrätt, hvor dens domfellinger kan overklages.

## Referanser


## Eksterne lenker
*
Svea hovrätt

**Svea hovrätt** er den største av de seks ankerettene i Sverige. Den ble innført i 1614. Ankerettspresidenten er siden 2008 Fredrik Wersäll. 

Svea hovrätt har sitt sete i Wrangelska palatset på Riddarholmen i Stockholm. Domstolen disponerer også det nærliggende Hessensteinska palatset.

## Referanser


## Eksterne lenker
* 
* Om Svea hovrätts fra Riksarkivet
Gibraltartunnelen

**Gibraltartunnelen** er et foreslått byggeprosjekt som skal knytte sammen Europa og Afrika med en jernbanetunnel under Gibraltarstredet. Ideen om en tunnel eller en bro over Gibraltarstredet har eksistert siden 1869. Det er usikkert hvorvidt tunnelen vil bli bygd. Det regnes med at lengden på tunnelen skal bli omkring 40 kilometer, selv om stredet bare er cirka 14 km bredt. Stredet er imidlertid så dypt at tunnelen må være lang for å unngå å bli for bratt. Kostnaden av tunnelen beregnes til cirka 5-10 milliarder euro.

Det har også vært diskutert å bygge en bro over sundet, men det virker som om det er mindre trolig etter politiske diskusjoner.

I februar 2023, etter det bilaterale møtet på høyt nivå mellom Spania og Marokko, vedtok de marokkanske og spanske myndighetene å restarte prosjektet for den undersjøiske jernbanetunnelen under Gibraltarstredet.

I 2025 var spanske og marokkanske ledere på besøk i Norge for å se på erfaringer fra Rogfast prosjektet.

## Referanser


## Kilder
* SECEGSA: Antecedentes (tidligere idéer) *(spansk)* Besøkt 2. januar 2025

## Eksterne lenker
* SECEGSA (Spanias transportdepartements nettsted angående Gibraltartunnelen) *(spansk)* Besøkt 2. januar 2025
Sofie Gråbøl

**Sofie Gråbøl** (født 1968) er en dansk skuespiller.

Hun debuterte som filmskuespiller 18 år gammel i Henning Carlsens film *Oviri*, hvor hun blant andre spilte mot Donald Sutherland i rollen som Paul Gauguin. Samme år hadde hun hovedrollen i *[[Barndommens gate (film)|Barndommens gate]]*, en film som bygget på Tove Ditlevsens selvbiografiske oppvekstroman.

Gråbøl har senere spilt i en lang rekke filmer og TV-serier. Rollen som kriminalkommisær Sarah Lund i TV-serien *[[Forbrytelsen]]* gjennom tre sesonger kan sees som et internasjonalt gjennombrudd, selv om hun allerede var kjent for mange filminteresserte også utenfor Danmark.

## Filmografi
### Filmer

### TV-serier

## Utmerkelser (utvalg)

## Familie
Sofie Gråbøl er søster av filmskaperen Niels Gråbøl (1966–).

## Referanser


## Eksterne lenker
* 
*
Högsta domstolen (Sverige)

**Högsta domstolen** (**HD**) er i Sverige den ene av de to parallelle høyeste instansene i det allmenne domstolsvesenet. Högsta domstolen er siste instans i tvistemål, kriminalsaker og spørsmål som har blitt avgjort av ankeretten (hovrätten). Høyeste instans i forvaltningssaker er derimot Högsta förvaltningsdomstolen.

## Eksterne lenker
*
Lisbeth Palme

**Anna Lisbeth Christina Palme** (1931–2018) var en svensk barnepsykolog som var gift med Olof Palme fra 9. juni 1956 til hans død i 1986.

## Liv og virke
Hun var datter til sivilingeniøren friherre Christian Beck-Friis og hans hustru Anna-Lisa, født Bolling. Etter *studentexamen* i 1950 ved Nya Elementarskolan för flickor i Stockholm ble hun fil. kand. ved Stockholms högskola i 1955.

Lisbeth Palme arbeidet som barnepsykolog og i en periode ansatt ved Stockholms läns landsting og senere ved sosialforvaltningen i Stockholm. Hun var ordførende i den svenske Unicef-komitéen 1987–1999 og internaajonal ordførende i Unicef 1990–1991. Hun hadde flere andre internasjonaleuppdrag, blant annet ble hun i 1998 innvalgt som ekspert i FNs barn­eretts­komité og inngikk i det panel som for Den afrikanske unions regning utredet folkemordet i Rwanda. Lisbeth Palme var også engasjert i utbygg­ingen av den svenske barn­eom­sorgen.

Lisbeth Palme giftet seg 9. juni 1956 med Olof Palme, Sveriges statsminister 1969–1976 og 1982–1986. De fikk sammen sønnene Joakim, Mårten og Mattias Palme.

I juli 1998 var hun en av «sommerpraterne» som kåserte i radioprogrammet ''Sommar i P1''.

Hun døde den 18. oktober 2018 etter en tids sykdom.

## Mordet på Olof Palme
Da ektemannen i 1986 ble skutt og drept på åpen gate – drapet har fått betegnelsen mordet på Olof Palme – var Lisbeth Palme det nærmeste øyenvitnet. Hun utpekte Christer Pettersson ved en vitnekonfrontasjon; i forbindelse med identifiseringen skal hun ha latt falle en kommentar om at man kunne se hvem som var alkoholiker, noe som senere ble tolket som om at hun var blitt informert om at den mistenkte var misbruker. Da ankeinstansen – hovrätten – senere omgjorde den fellende dommen mot Petterson, pekte den på at ingen andre vitner enn Lisbet Palme kunne peke ut Pettersson ved åstedet, mangelen på teknisk bevis (kruttrester, mordvåpen) og at utredningen ikke kunne bevise at Pettersson hadde motiv for å myrde Olof Palme. De stilte spørsmål ved i hvor stor grad Lisbet Palme egentlig kunne ha observert den flyktende gjerningsmannen, ettersom hun med sikkerhet må ha vært opprørt og med oppmerksomheten rettet mot sin ektemann.

## Referanser
James Couttet

**James Couttet** (1921–1997) var en fransk alpinist. I årene før og etter andre verdenskrig ble han regnet blant verdens fremste alpinister.

Bare 17 år gammel ble Couttet verdensmester i utfor i Engelberg. På grunn av krigen ble karrieren avbrutt, men etter krigens slutt deltok han i OL 1948 i St. Moritz. Her tok han sølv i slalåm etter sveitseren Edy Reinalter, og i tillegg kom han på tredjeplass i kombinasjonen. To år senere, i VM 1950 i Aspen, Colorado, tok han ytterligere to medaljer, sølv i utfor og bronse i storslalåm.

Couttet ble fransk mester 17 ganger i løpet av karrieren. Han var gift med den franske alpinisten Lucienne Schmith, som ble verdensmester i storslalåm i 1954.

## OL-medaljer
* 1948  St. Moritz -  Sølv i alpint, slalåm
* 1948  St. Moritz -  Bronse i alpint, alpin kombinasjon

## Referanser


## Eksterne lenker
*
Vefsn prestegjeld

**Vefsn prestegjeld** var et prestegjeld tilhørende Indre Helgeland prosti. Det omfattet sogn i Vefsn kommune i Nordland fylke, og hovedkirken var Dolstad kirke.

Vefsns kirkesogn er nå en del av Vefsn kirkelige fellesråd, og underlagt Indre Helgeland prosti i Sør-Hålogaland bispedømme i Den norske kirke.

## Historikk

*Vefsnir sókn* (norrønt) har sin opprinnelse fra kristningen av landet. Vefsn antas å være lagt under Alstahaug i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I Reformatsen 1589 var Vefsn et residerende kapellani under Alstahaug prestegjeld med kirke på Dolstad.

Det vidløftige Alstahaug prestegjeld ble i flere omganger delt, og ved kgl.res. av 6. mars 1767 ble Vefsn fradelt som eget sognekall. Remnes på nordsiden og Sørnes på sydsiden av Vefsnfjorden skulle være grensegårder mellom Vefsn og Alstahaug prestegjeld, slik at alt som lå innenfor i fjorden, tilhørte Vefsn prestegjeld. Samtidig ble grensen mot Rana regulert slik at de gårdene som det hadde vært tvist om, Kongsdalen, Bleikvasslia og Bygdåsen skulle tilhøre Ranen prestegjeld. Leirfjorden, som før hadde sognet til Vefsn, ble delt mellom Tjøtta og Stamnes sogn i Alstahaug prestegjeld.

Vefsen prestegjeld dannet grunnlaget for Vefsen formannskapsdistrikt, som ble opprettet i 1837.

Kapellsognet Hattfjelldal ble ved kgl.res. av 3. august 1859 utskilt som eget Hattfjelldal prestegjeld. Grane kapell ble tillatt vigslet ved kgl.res. av 7. september 1859. Ved kgl.res. av 25. februar 1927 ble Vefsn sogn delt i tre sogn, Vefsn, Drevja og Grane. Ved kgl.res. av 5. februar 1965 ble Grane sogn utskilt fra Vefsn prestegjeld som eget Grane prestegjeld. Samtidig ble Elsfjord sogn i Hemnes prestegjeld overført til Vefsn prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter

Prestegjeldet hadde ved sin avvikling følgende menigheter:
* Dolstad
* Drevja
* Elsfjord

## Se også
* Historikk for prosti og prestegjeld

## Referanser
Viktor Mamatov

**Viktor Fjodorovitsj Mamatov** (russisk *Виктор Фёдорович Маматов*, 1937–2023) var en  russisk skiskytter.

Under OL 1968  i Grenoble og OL 1972 i Sapporo var han med på å vinne gull med det sovjetiske stafettlaget. 

Under VM 1967 i Altenberg vant han gull på 20 km.

## Referanser


## Eksterne lenker
*
Mårten Palme

**Mårten Palme** (født 31. oktober 1961 i Stockholm) er en svensk samfunnsøkonom. Hans interesseområder er arbeidsøkonomi, empirisk offentlig finans og økonometri.

Palme er professor i samfunnsøkonomi ved Stockholms universitet og er også tilknyttet Växjö universitet. Han tok doktorgraden i økonomi ved Handelshögskolan i Stockholm i 1993. Palme er også knyttet til det tyske forskningsinstituttet Institut zur Zukunft der Arbeit.

Han er sønn av Lisbet og Olof Palme.

## Referanser


## Eksterne lenker
* Palmes nettside ved Stockholms universitet
* Presentasjon hos IZA
Suzanne Osten

**Suzanne Osten** (1944–2024) var en svensk dramatiker, regissør, professor og æresdoktor.

Suzanne Osten var lenge en betydningsfull person for barneteateret i Sverige, der hun skrev flere barneteater, de fleste inspirert av barnepsykoteoretikeren og primalterapeuten Alice Miller. Hun startet opp Stockholm Stadsteaters scene for barn og ungdom, Unga Klara, i 1975. Om Unga Klara uttalte Oster at «vi vågar vara allvarliga och sanna. Det har vi lärt oss av barnpubliken. Inget ämne är för svårt. Ingen konstnärlig ambition kan vara för hög. – Vi söker nya vägar för KONST för barn.» 

Skuespillet *Medeas barn* på Unga Klara i 1975 av Osten og Per Lysander ble tatt opp i Sveriges kulturkanon i 2025 i kategorien «Film og scenekunst».

Fra og med 2005 var hun også professor i regi ved Dramatiska institutet.

## Filmkarriere (utvalg)

### Filmdebuten
Hennes debut innen film kom i 1982 med filmen *Mamma*. Filmen omhandler hennes egen oppvekst, der hun levde med en mor rammet av schizofreni. Filmen er basert på hennes egen bok *Jenta, mammaen og søpla*, og blir fortsatt satt opp som teaterstykke.

### ''Tala! Det är så mörkt'' (1993)
*[[Tala! Det är så mörkt]]* fra 1993 er en av Ostens mest kjente filmer. Filmen handler om et møte mellom nynazisten Søren og den jødiske legen Jacob, og det forholdet som utvikler seg mellom dem og deres møter som lege og pasient. Filmen vant en Grand Prix pris ved Créteil International Women's Film Festival i 1993. Tematisk tar filmen opp nynazismens fremvekst på 1980- og 1990-tallet samt årsakssammenhengen med arbeidsløshet og rotløshet blant dagens unge.

### ''Walter & Virginia'' (2005)
På begynnelsen av 2000-tallet gikk Osten inn i et transnasjonalt samarbeid mellom Norsk filmfond og svenske Filmlance om filmen *Walter & Virginia*. Filmen hadde premiere i 2005, med Jan Malmsjö og Ghita Nørby i hovedrollene, og Erland Josephson i en av birollene. Filmen handler om syttiåringen Walter som bor på et luksuriøst aldershjem. På grunn av flere slag husker han ikke så mye fra sitt tidligere liv som tiljublet og omsvermet regissør. En dag kommer den pensjonerte operettesangeren Virginia til aldershjemmet, og Walter oppdager igjen forelskelsen og begjæret. I begynnelsen vil ikke Virginia ha noe med ham å gjøre. Walter innser at bare ved å få kontakt med seg selv kan han igjen vinne kjærligheten.

## Filmografi
* 1982: *Mamma*
* 1986: *[[Bröderna Mozart]]*
* 1988: *Livsfarlig film*
* 1990: *[[Skyddsängeln (film)|Skyddsängeln]]*
* 1993: *[[Tala! Det är så mörkt]]*
* 1994: *Bara du & jag*
* 1996: *Bengbulan*
* 2001: *Besvärliga människor*
* 2005: *Walter & Virginia* (filmkomedie)
* 2006: *Wellkåmm to Verona*

## Priser (utvalg)
* 1986: Svenska Dagbladets Thaliapris
* 1992: Alfons-Bokalen
* 2003: Svenska Akademiens teaterpris
* 2008: Moa-prisen
* 2009: Institut for Folkeligt teater, Håbetspris

## Referanser

 


## Kilder
* http://www.dramatiker.no/Publikasjoner/Norsk_Dramatisk_Aarbok/Aarbok_2001/Plikt_eller_kunstnerisk_utfordring.html
* http://www.imdb.com/name/nm0652305/
* http://www.filmweb.no/kino/article78826.ece

## Eksterne lenker
*
Brødrene Mozart

***Brødrene Mozart*** (originaltittel: *Bröderna Mozart*) er en svensk komedie fra 1986. Manuser er skrevet av Niklas Rådström, Etienne Glaser og Suzanne Osten. Den er regissert av Suzanne Osten. Filmen er belønnet med Guldbagge-prisen i 1987 og er kjent som den filmen Olof Palme så samme kveld som han ble drept.
 
## Plot
Regissøren Walter skal sette opp sin egen versjon av Wolfgang Amadeus Mozarts opera Don Juan på Kungliga Operan. I hans versjon er det guvernøren som dreper Don Juan og ikke omvendt! Filmen viser regissørens problemer med det stae ensemblet.

## Om filmen
*Brødrene Mozart* har bl.a. blitt kjent gjennom koblingen til statsminister Olof Palme; det var denne filmen han så på Grand kino ved Sveavägen i Stockholm like før han ble drept. Palme hadde dessuten blitt tilbudt rollen som operasjefen av filmens regissør Suzanne Osten før innspillingen begynte i 1985. Han avslo fordi han synes filmen var alt for usympatisk. Rollen blei gitt til han som da var sjef for Svenska Institutet, Anders Clason.

## Rolleliste
* Etienne Glaser – Walter, regissør 
* Philip Zandén – Flemming, repetitør 
* Henry Bronett – Fritz, scenograf 
* Loa Falkman – "Don Juan" 
* Agneta Ekmanner – "Donna Elvira" 
* Lena T. Hansson – "Donna Anna" 
* Helge Skoog – "Don Ottavio" 
* Grith Fjeldemose – "Zerlina" 
* Rune Zetterström – "Leporello" 
* Niklas Ek – Georg/"Guvernøren", "Donna Annas" far 
* Krister St. Hill – "Mazetto" 
* Gudrun Henricsson – Ottilia, sangpedagog 
* Anders Clason – operasjefen 
* Lars Hansson – scenearbeider 
* Lars Wiik – scenearbeider
* M.A. Numminen – rengjøringsassistent
* Okko Kamu – dirigent 
* Henric Holmberg – fagforbundsmann
* Björn Gedda – kontrabassist 
* Lottie Ejebrant – fiolinist 
* Amanda Ooms – dokumentærfilmskaper
* Björn Kjellman – kameramann
* Malin Ek – telefonist

## Referanser


## Eksterne lenker
*
Malmskillnadsgatan

**Malmskillnadsgatan** på Norrmalm i Stockholm er en 650 meter lang gate som strekker seg fra Brunkebergstorg 14 og går på en viadukt over Hamngatan, deretter krysser den Mäster Samuelsgatan og Oxtorgsgatan, videre over på Malmskillnadsbron over Kungsgatan, forbi Brunnsgatan og David Bagares gata før den slutter ved Johannes plan ved Döbelnsgatan.

## Bilder

File:Malmen.jpg|Gateskilt
File:Malmskillnadsgatan 1946.jpg|1946
File:Malmskillnadsgatan 2008a.jpg|2008
File:Malmskillnadsgatan,_Stockholm,_Sweden_-_20080417.jpg|Fra Mäster Samuelsgatan
David Bagares gata (Stockholm)

**David Bagares gata** er en tverrgate på Norrmalm i Stockholm, mellom Malmskillnadsgatan i vest og Birger Jarlsgatan i øst. Gaten er mest kjent for allmennheten for sin tilknytning til mordet på Olof Palme, da sporene etter morderens fluktrute endte her. I David Bagares gata lå også nattklubben Dambergs, hvor ensemblet After Dark en gang i tiden begynte med sine dragshows.
Kungsgatan (Stockholm)

**Kungsgatan** er en gate i bydelene Norrmalm og Kungsholmen i Stockholm. I vest er den tilknyttet Kungsholmen via Kungsbron, og derfra strekker den seg østover mot Stureplan.

## Roman og film
*Kungsgtan* var tittelen på en roman av Ivar Lo-Johansson fra 1933 og en film fra 1943. Filmen var basert på romanen og fokuserte på Kungsgatan og prostitusjonstrafikken i gaten.
Moskushjorter

* moskushjort 
* *[[Moschus anhuiensis]]* 
* *[[Moschus berezovskii]]* 
* *[[Moschus chrysogaster]]* 
* *[[Moschus cupreus]]* 
* *[[Moschus fuscus]]* 
* *[[Moschus leucogaster]]* 

**Moskushjorter** (*Moschus*) er klovdyr og eneste slekt i **moskushjortfamilien** (Moschidae), som er søstergruppen til kvegfamilien (Bovidae). Slekten består av arter med primitive drøvtyggere. 

Dyra i denne slekta har verken horn, gevir eller ansiktskjertler slik hjortedyr har, men de minner om disse, med sin tette kroppsbygning og sine lange, slanke lemmer. Artene er imidlertid nærmere beslektet med kvegdyr. De mangler imidlertid gevir, men hannene har lange hoggtenner som de bruker i kamper seg imellom.

## Beskrivelse

Moskushjorten er relativt liten. Klovene er tilpasset klatring i ulendt og bratt terreng. Bakbeina er lengre enn frembeina. Dyra har en skulderhøyde på cirka 50-70 cm og veier typisk mellom 7 og 17 kg. Kroppslengden er typisk 80-100 cm. Hannene har lange (opptil 10 cm), nedoverretta og sabelforma hjørnetenner som vokser ut av munnen fra overkjeven. Tannformelen er som hos hjortedyr: 0/3, C 1/1, P 3/3, M 3/3 x 2 = 34.

Moskuskjertelen finnes bare hos voksne hanner. Den befinner seg mellom kjønnsorganene og navlen, og sekretets funksjon er mest sannsynlig å tiltrekke seg maker.

## Atferd
Moskushjorter er solitære planteetere som jorter og forsvarer et tydelig avgrenset territorium. Dyra er sky og lever vanligvis langt fra menneskelige bosetninger. I likhet med hjortedyr spiser de stort sett av blader, blomster og gress, og noe mose og lav.

## Slekter og arter

Lenge ble *M. moschiferus* (stamformen) regnet å være eneste art i denne slekten, men senere er det beskrevet hele ni arter, hvorav sju stort sett anerkjennes internasjonalt. Noen utelukker imidlertid *M. anhuiensis*, andre også *M. cupreus* og *M. leucogaster*, slik at det kun blir fire arter. Revideringer må derfor påregnes.

Artene er endemiske for Asia, men de eldste bevis man har stammer fra oligocen i Europa. En kjent slekt (*[[Micromeryx]]*) er utdødd.

* ***Moschus***
** Moskushjort (*Moschus moschiferus*) også kalt muskhjort og sibirsk moskushjort
** Anhui moskushjort (*Moschus anhuiensis*)
** Kinesisk skogsmoskus (*Moschus berezovskii*), også kalt dvergmoskus
** Fjellmoskus (*Moschus chrysogaster*)
** Kashmirmoskus (*Moschus cupreus*)
** Sort moskushjort (*Moschus fuscus*)
** Himalayamoskus (*Moschus leucogaster*)
* *[[Micromeryx]]* †

## Referanser


## Eksterne lenker
*
Sabbatsbergs sjukhus

**Sabbatsbergs sjukhus** ligger mellom Torsgatan, Vasaparken, Tegnérgatan på Barnhusbron og Dalagatan i Vasastaden, Stockholm sentrum.

## Historie
Bystyret i Stockholm bestemte seg 2. desember 1872 for å bygge sykehuset. Sykehuset ble designet av arkitekt Ernst Jacobsson og ble bygget i henhold til paviljongsystemet. Det åpnet 21. januar 1879 med 340 plasser, delt inn i tolv avdelinger. I andre halvdel av 1884 ble elektriske lys installert, og i år 1900 ble Sabbatsberg det første sykehuset i Stockholm til å ha et røntgenapparat. Sykehuset ble utvidet og modernisert i flere stadier. På slutten av 1960-tallet ble flere av de gamle sykehusbygningene revet og erstattet med nye som ble åpnet rundt år 1970.

## Mordet på Olof Palme
I 1986 ble Sveriges daværende statsminister, Olof Palme og hans kone, Lisbet, fraktet til dette sykehuset etter å ha blitt skutt på åpen gate midt i Stockholm. Olof Palme døde rett etter ankomsten. Lisbet Palme ble skrevet ut dagen derpå.

## Eksterne lenker
* 
* Stockholms läns landsting
Heine Richardsen

**Heine Richardsen** (født 1958) er en norsk tidligere embetsmann. Han var luftfartsdirektør og sjef for Luftfartstilsynet i en åremålsperiode på seks år fra 10. mai 2006 til 15. mai 2012. Fra 2017 var han administrerende direktør i FlyViking.

Richardsen er utdannet flymekaniker og flytekniker. Han var flyteknisk inspektør i Luftfartstilsynet fra 2004 til 2006. I tillegg fungerte han fra 2005 som stedlig leder av Luftfartstilsynet i Bodø.

I perioden 1998–2004 var han leder for SASs flytekniske avdeling og bakkeutstyrsverksted i Bodø. Han har arbeidet som flytekniker i Widerøes Flyveselskap fra 1981 til 1987 og i SAS fra 1988 til 2004. Fra 1990 til 1996 var Richardsen hovedtillitsvalgt for Norsk Flyteknikerorganisasjon i SAS.  

## Referanser
Matt Dallas

**Matthew Joseph Dallas** (født 1982) er en amerikansk skuespiller.

Han ble interessert i å spille i en alder av tolv år. Han flyttet til Los Angeles da han var 18 for å spille. Han spilte hovedrollen i TV-serien *[[Kyle XY]]*. Han spilte også i en rekke filmer, som *[[Bram Stoker's Way of the Vampire]]*, *[[Camp Slaughter]]*, *[[Wannabe]]*, *[[Living the Dream]]*, *[[The Indian]]* og *[[Babysitter Wanted]]*.

## Eksterne lenker
* 
*
Riksalarm

**Riksalarm** er en alarm som ikke bare berører en enkelt politimyndighet, men hele landets politimyndighet. Riksalarm er landsomfattende. Den brukes normalt av politiet der det enkelte tjenestested har informasjon som må sendes sporenstreks, det vil si uten opphold, til andre enheter. Dette kan være ved spesielt grove forbrytelser (f.eks. væpnede ran, mord eller terrorangrep) eller ved tilfeller der svært kriminelle og spesielt farlige fanger kommer på frifot etter å ha rømt fra fengsel.

Politiet fikk 3. april 2013 et nytt system for å sende ut riksalarm. Systemet har flere alarmtyper og alvorlighetsgrader:
* «Distriktsalarm» og distriktsvarsling anvendes til å formidle melding til politidistriktets enheter, omkringliggende politidistrikter og eventuelt særorgan. 
* «Riksalarm» og riksvarsling anvendes til å formidle melding som vurderes til å være av interesse for alle politidistrikter og særorgan i Norge, og ved iverksettelse av beredskapstiltak. 
* «Nordisk alarm» og internasjonal alarm anvendes til å informere andre land om ulykker eller alvorlig forbrytelser. Kripos iverksetter slik alarm etter anmodning fra politimester eller hans stedfortreder. I hastesaker kan operasjonsleder anmode om slik alarm.

## Historie
Tidligere var systemet basert på e-post til spesielt utvalgte PC-er ved politiets operasjonssentraler. Det var teksten i emnefeltet som anga hvilken alarmtype som gjaldt. Dette systemet sviktet fullstendig under terrorangrepene mot Regjeringskvartalet og Utøya den 22. juli 2011, men skal nå være vesentlig forbedret.

## Referanser
Kjell-Olof Feldt

**Kjell-Olof Feldt** (1931–2025) var en svensk sosialdemokratisk politiker. Han forbindes først og fremst med sin tid som finansminister i perioden 1982&ndash;90.

Ved siden av statsministrene Olof Palme og Ingvar Carlsson, spilte Feldt en sentral rolle i svensk politikk på 1980-tallet. Både Sveriges og sosialdemokratenes økonomiske politikk gjennomgikk flere radikale forandringer under Feldt.

## Referanser


## Eksterne lenker
* 
*
Gomorron Sverige (1977–1996)

***Gomorron Sverige*** er et svensk underholdningsprogram som ble sendt på lørdager på SVT mellom 1977 og 1996, i hovedsak fra SVT Göteborg.  Programmet var inspirert av det amerikanske programmet *[[Today (TV-program)|The Today Show]]* som siden 1951 har blitt sendt på NBC. 

Gomorron Sverige hadde premiere den 10. september 1977. Programmet ble sendt fra Göteborg på lørdager med start kl. 08.00. Programmet inneholdt blant annet musikkonkurranser, studiogjester, barneinnslag, tegnefilmer og musikkunderholdning. Siste programmet ble vist 28. desember 1996. 

Den 1. mars 1986 stoppet sendingen av programmet som en følge av mordet på den svenske statsministeren Olof Palme kvelden før. 

## Programledere
*Lennart Hyland (1977 &ndash; 1979)
*Per Ragnar (1979 &ndash; 1984)
*Berit Gullberg (1984 &ndash; 1985)
*Fredrik Belfrage (1985 &ndash; 1989)
*Lennart Broström (1989 &ndash; våren 1990)
*Jan Jingryd (høsten 1990 &ndash; 1996)

## Referanser


## Eksterne lenker
*
Jubel i busken

***Jubel i busken*** var er svensk underholdningsprogram på SVT som ble sendt fra Göteborg i flere omgangar i perioden 1968 &ndash; 1975.

Serien var en blanding av engelsk music-hall-underholdning og svensk buskis. Sten-Åke Cederhök og Sonya Hedenbratt var programledere, og i tillegg medvirket bl.a. Nisse Peters, Elvy Bengtsson og Rulle Lövgren.

## Referanser


## Eksterne lenker
*
Razzel

***Razzel*** er et svensk underholdningsprogram som ble sendt på SVT fra 1983 til 1986. Programledere var Lennart Swahn, Tommy Engstrand, Pelle Berglund og, fra den andre senderunden, Gun Hägglund.

## Referanser


## Eksterne lenker
*
Sveriges Radio P3

**Sveriges Radio P3**, **SR P3** eller bare **P3**, er Sveriges Radios kanal rettet mot aldersgruppen 15&ndash;35 år. P3 fokuserer på musikk og humor, med dedikerte sendinger for disse områdene hver dag.

Sveriges Radio startet prøvesendinger med en tredje radiokanal i 1962. I 1964 startet kanalen regulære sendinger, der man sendte lett musikk og underholdningsprogram som tiltalte en stor lytterskare. Da P3 forandret programprofil i 1994 for å rette seg mot lyttere opp til 35 år, flyttet flere av de mest populære programmene til P4.

P3s nye programprofil dekker etter eget utsagn samtiden og gjenspeiler populærkulturen. Kanalen prioriterer ung, svensk musikk, men sender også humor- og underholdningsprogram.

P3-programmet *[[Svensktoppen]]* samlet flere lyttere også i Norge, og i 1973 startet NRK en norsk versjon, *[[Norsktoppen]]*.

## Eksterne lenker
P3 på Sveriges Radios hjemmesider
DR P1

**DR P1** er en av Danmarks Radios radiokanaler. Kanalen ble etablert i 1926, og har vekt på nyheter, debatt og samfunnsstoff. På grunn av dette regnes kanalen som smalere enn de bredere og mer populære radiokanalene DR P3 og DR P4. I 2003 startet radiokanalen å sende hele døgnet. Kanalen markedsføres som *P1 – tankevækkende radio* («P1 – tankevekkende radio»). I 2007 var radiokanalen den fjerde største radiokanalen i Danmark, med 853.000 lyttere ukentlig.

## Eksterne lenker
*
Stadio Artemio Franchi (Siena)

**Stadio Artemio Franchi** er et flerbruksstadion i Siena, Italia. Det blir mest brukt til fotball, av AC Siena. Stadionet ble bygget i 1923 og har en kapasitet på 15 373. Stadionet er navngitt etter den tidligere presidenten av Federazione Italiana Giuoco Calcio (det italienske fotballforbundet), Artemio Franchi.
Hans Holmér

**Hans Holmér** (født 28. desember 1930 i Stockholm, død 4. oktober 2002 i Alstad, Skåne län) var en svensk embetsmann innenfor politivesenet. Han var også jurist, samt forfatter av flere detektivromaner om politimannen *Loppan*.

Holmér er kjent som sjefetterforskeren i forbindelse med Palmemordet fra 1986 til 1987. Han ble presset til å gå av etter massiv kritikk på grunn av måten han ledet etterforskningen på. I mars 1987 søkte han avskjed. Han ble senere anklaget for å ha hatt forbindelser med Ebbe Carlsson-skandalen. I 1990 ble han dømt for ulovlig avlytting.

Han ble etter dette ansatt av FN for å arbeide med narkotikaspørsmål.

Holmér var sønn av friidrettsprofilen Gösta Holmér.

## Bibliografi
* *Olof Palme är skjuten!* (1988)
* *Loppan* (1990)
* *Monika* (1991)
* *Igloo* (1992)
* *Masken* (1993)
* *Tie-break* (1994)
* *Blindträff* (1995)
* *Cykeln* (1996)
* *Stockholm* (2004, 1997)
* *Krysset* (1998)
* *Birka* (1999)
* *Åttan* (2000)
* *Blodshämnd* (2001)

## Referanser
Ingemund Bengtsson

**Sten Bertil Ingemund Bengtsson** (født 30. januar 1919 i Veddige, død 12. april 2000 i Varberg) var en sosialdemokratisk politiker. Han var parlamentsmedlem i 1951&ndash;88 (andra kammaren 1951&ndash;70), landbruksminister 1969-73, innenriksminister 1973 og arbeidsmarkedsminister 1973&ndash;76. Han var riksdagens talman i perioden 1979&ndash;1988. Bengtsson satt i FNs generalforsamling fra 1963 til 1967. Han var også ansvarlig for FNs miljøkonferanse i Stockholm i 1972, som anses for å være en milepæl i moderne miljøhistorie.

## Referanser


## Eksterne lenker
* 
*
UC AlbinoLeffe

**Unione Calcio AlbinoLeffe** er en italiensk fotballklubb fra Albino og Leffe i Provinsen Bergamo i Lombardia. Albinoleffe spiller for øyeblikket i Lega Pro Prima Divisione. Albinoleffe spiller hjemmekampene sine på Stadio Atleti Azzurri d'Italia i Bergamo. Draktfargene er blå og lyseblå.

## Kjente spillere
*  Filippo Inzaghi
*  Giuseppe Biava

## Eksterne lenker
* 
* Statistik på ''Gazzeta Dello Sport''
Joe Sample

**Joseph Leslie «Joe» Sample** (født 1. februar 1939 i Houston, død 12. september 2014 samme sted) var en amerikansk pianist, keyboardist og komponist. Han var med på å starte Jazz Crusaders i 1971, bandet som senere ble The Crusaders. Han var med i gruppen helt til den ga ut sitt siste album i 1991 (bortsett fra albumet *Rural Renewal* i 2003).

Sample begynte å spille piano fem år gammel. Siden slutten av 1980-årene har han hatt en vellykket solo-karriere og har opptrådt på mange innspillinger av andre utøvere og grupper, inkludert Miles Davis, George Benson, Jimmy Witherspoon, B.B. King, Eric Clapton og Steely Dan. Selv om det fikk mindre spilletid på radio enn andre av hans utgivelser, er *Invitation* av mange regnet som hans beste soloalbum til nå.

Nicole Kidman sang sangen hans, «One Day I'll Fly Away» i filmen *[[Moulin Rouge!]]* av Baz Luhrmann.

## Diskografi
### Album

### Sampleplater

## Referanser


## Eksterne lenker
* 
* 
* 
* 
* Yahoo! Music – Joe Sample Album
* Biografi, Verve Records
Swiss Arms

**Swiss Arms AG** (tidligere **SIG Arms AG**) er en sveitsisk våpenprodusent.

## Historie
Opprinnelig ble SIG-firmaet opprettet i 1853 som en vognfabrikk av Friedrich Peyer im Hof, Heinrich Moser og Conrad Neher. Da de fikk en kontrakt på å produsere 30&nbsp;000 musketter skiftet de navn til «Schweizerische Industrie Gesellschaft – SIG», (Sveitsisk Industrielt Selskap). SIG produserte senere den populære pistolserien SIG P210, og etterhvert gikk de i samarbeid med den tyske våpenprodusenten J.P. Sauer & Sohn GmbH. På 70-tallet kom SIG SAUER-serien med SIG P220 i 1975. Firmaet skiftet navn fra SIG Arms AG til Swiss Arms AG da det ble kjøpt av Michael Lueke og Thomas Ortmeier i oktober 2000.

## Produkter

### Pistoler
* SIG P210
* SIG P220
* SIG P225
* SIG P226 
* SIG P228 
* SIG P229 

### Rifler
* Vetterli rifle sylinderlåsrifle
* SIG 510 automatrifle
* SIG 550 automatrifle
* SIG 551 automatrifle
* SIG 552 automatrifle

### Maskingevær
* MG 50
* MG 710

### Granatkaster
* SIG GLG 40

## Se også
* SIG SAUER
* J.P. Sauer & Sohn GmbH

## Eksterne lenker
* Swiss Arms AG offisielle hjemmeside
Einar Førde. Ein biografi.

***Einar Førde. Ein biografi.*** er en biografisk bok om Einar Førde utgitt i 2007, skrevet av Tor Obrestad. som formidler livet og karrieren til politikeren Einar Førde, kjent som mangeårig nestleder i Det norske Arbeiderparti og senere sjef for den norske rikskringkastingen, NRK.

Obrestad kjente selv Einar Førde godt, og har laget en personlig preget skildring av Førdes  liv både i og utenfor politikken. Han ble oppfordret til å skrive boken av Førdes enke, Synnøve Nymo, og fikk tilgang til Einar Førdes etterlatte papirer.

Boka beskriver blant annet Førdes engasjement i kultur-, utdannings- og mediepolitikken og setter det i sammenheng med hans temperament og intellekt.

Obrestad innleder boka med å fortelle om sitt personlige bekjentskap med Einar Førde allerede fra yngre år (Førde var riktignok 5 år yngre enn Obrestad), og denne innsikten bak fasaden går igjen som en rød tråd gjennom boken, som et ledd i å gi fremstillingen en menneskelig dimensjon.

I arbeidet med biografien har Obrestad fått assistanse av andre som kjente Førde godt fra flere faser av hans offentlige og private liv, for eksempel tidligere sjefredaktør i NTB, Thor Viksveen, og Arne Treholt. Blant viktige kilder kan også nevnes den tidligere journalisten i Arbeiderbladet og NRK, Bjørn Hansen.

En samtidig biografi av Frank Rossavik gir også en inngående beskrivelse av Einar Førde. Denne biografien har tallrike kildehenvisninger.

## Kilder
*Frank Rossavik: *[[Stikk i strid|Stikk i Strid. Ein biografi om Einar Førde]]*. Spartacus, 2007. ISBN 9788243004078
*Tor Obrestad: *Einar Førde. Ein biografi*. 2007. 978-82-521-6972-0
Femme fatale

En **femme fatale** (fransk for *dødelig kvinne*) er en stereotypi, en umoralsk kvinne som bruker sin seksualitet for å lure den ulykkelige helten. Hun portretteres ofte som en seksuelt umettelig kvinne.

Femme fatale har eksistert, i ulike former, i myter og legender fra nesten alle kulturer. Tidlige eksempler er de jødiske/kristne figurene Lilit, Eva, Delila og Salome. På slutten av 1800-tallet og begynnelsen av 1900-tallet ble femme fatale mye brukt i vesteuropeisk og amerikansk kultur, og var et gjentakende tema hos blant annet Oscar Wilde, Edvard Munch, Gustav Klimt og andre.

I den engelsktalende verden er femme fatale-figuren ofte utenlandsk, iblant vampyrliknende, og farlig for mannen som blir tømt for sin virilitet og selvstendighet. Helten kan bare reddes ved å flykte fra hennes favn. Dette har medført at hun også iblant kalles *vamp*. Sistnevnte begrep kom fra filmens første tid med stumfilmstjerner som særlig Theda Bara som ofte opptrådte som vampyrer eller i vampyrlignende kvinneroller. Vamp er derfor en forkortelse for vampyr, og etter en tid fikk det betydning som den har i dag, en dristig og vågal kvinne.

Da film noir-sjangeren ble introdusert på 1940-tallet fikk femme fatale-figuren en ny storhetstid i populærkulturen. Det finnes mange eksempler fra spionhistorier, thrillerfilmer og eventyrfortellinger, som *[[Double Indemnity]]* (1943) og *[[Touch of Evil]]* (1958). I disse historiene har hun ofte tilknytning til skurken, og bedrar helten. En av de mest berømte femme fatalene i film- noir sjangeren er *[[Gilda]]* (1946) i filmen med samme navn spilt av Rita Hayworth. Gilda blir beskrivet som den ultimate femme fatale.

## Berømte femmes fatales
*Kleopatra VII (desember 70 f.Kr./januar 69 f.Kr. &ndash; 30 f.Kr.).
*Salome (Herodes' datter, f. 14 e.Kr.)
*Lucrezia Borgia (18. april 1480 &ndash; 24. juni 1519).
*Mata Hari (7. august 1876 &ndash; 15. oktober 1917).
*Theda Bara (29. juli 1885 &ndash; 7. april 1955).
*Mae West (17. august 1893 &ndash; 22. november 1980).
:*When I'm good, I'm very good. But when I'm bad I'm even better.* – Mae West

### Berømte fiktive femmes fatales
*Kirke
*Medea
*Morgan le Fay
*Lilith

### Filmer
**[[The Vampire]]* av Robert G. Vignola
**[[Femme Fatale (film)|Femme Fatale]]*
**[[Basic Instinct]]*
**[[Het puls]]*
**[[Double Indemnity]]*
**[[Gilda]]* 
**[[The Blue Angel]]*
**[[Factory Girl]]* (Edie Sedgewick)
**[[Fatal Attraction]]*

## Femmes fatales i andre medier
* Sangen *Femme Fatale* av The Velvet Underground.
* Femme Fatale er en av rollefigurene i The Powerpuff Girls. Hun er misantrop og forsøker å lure heltene til å bli sjåvinistiske mot menn.
* Femme Fatale, musikkalbum fra 2011 av Britney Spears.

## Referanser


## Litteratur
* Bram Dijkstra har skrevet to bøker om femme fatale-stereotypen: 
** *Idols of Perversity: Fantasies of Feminine Evil in Fin-De-Siecle Culture*, ISBN 0-19-505652-3
** *Evil Sisters: The Threat of Female Sexuality in Twentieth-Century Culture*, ISBN 0-8050-5549-5

## Eksterne lenker
* Femmes Fatales på History Television
Candidatus scientiarum

**Candidatus scientiarum** i maskulinum eller **candidata scientiarum** i femininum (forkortet **cand.scient.**) er en akademisk grad i Danmark som utgjør fem års universitetsstudier. Den ble innført i 1968, til erstatning for graden cand.mag. innenfor matematisk-naturvitenskapelige fag. Graden ble på midten av 1980-tallet også innført i Norge, samtidig med at den tidligere graden cand.real., som var normert til lengre studier og som var en mer forskningsorientert grad, ble avskaffet. I Norge ble graden cand.scient. siste gang tildelt vårsemesteret 2007. 

Graden cand.scient. ble i Norge oppnådd på grunnlag av eksamener som omfattet minst ti semestres normert studietid. Den bygget på utdannelse på lavere nivå (eksempelvis norske grunn- og mellomfag) av minst 3,5 års normert omfang. I Norge var det vanlig, men ikke noe krav, å ta cand.scient. etter en cand.mag.-grad (den norske cand.mag.-graden hadde i matematisk-naturvitenskapelige mindre omfang enn både norske cand.mag.-grader i andre fag og den danske cand.mag.-graden). Etter 2003–2007 har cand. scient. blitt erstattet av en femårig mastergrad.

I skolevesenet vil graden kvalifisere til en stilling som lektor, dersom den er supplert med et praktisk-pedagogisk studium.

I Danmark inngår betegnelsen *candidatus scientiarum* også i graden *[[candidatus scientiarum politices]]* (cand.scient.pol.), som er en embedseksamen i statsvitenskap.
MS «Atlantic Empress»

**MS «Atlantic Empress»** var en gresk oljetanker. Skipet var i 1979 involvert i to store oljeutslipp. Oljeutslippene er regnet som det største fra skip noensinne, og for det fjerde største totalt sett. Ifølge Mobil var utslippet på 287 000 tonn.

Det var den 19. juli 1979 skipet kolliderte med «Aegean Captain» utenfor Trinidad og Tobago. Dette skipet slapp også ut store mengder olje. 
Under slepet den 2. august 1979 fortsatte utslippene . Dagen etter den 3. august sank Atlantic Empress på dypt vann. Oljeutslippene fra skipene kom aldri til land.

## Skipshistorie
MS «Atlantic Empress» var en stor lastskip for frakt av råolje som ble bygget ved Odense Staalskibsværft i Odense i Danmark. Det ble sjøsatt den 16. februar 1974. Ved den tid det sank var det eid av greske South Gulf Shipping Company, men flagget i Liberia.

## Referanser


## Se også
*Liste over oljesøl

## Eksterne lenker
* 
*  Visser, Auke: «Images of ''Atlantic Empress'' & ''Aegean Captain'' collision». *International Super Tankers*.
*  «How big is the Deepwater Horizon oil spill?». BBC News. 7. mai 2010.
Senegambias steinsirkler

**Senegambias steinsirkler** er en samling prehistoriske gravfelt etablert mellom år 300 f.Kr. og 1500-tallet. Det finnes rundt 1 000 slike stensirkeler, hver bestående av fra 10 til 24 stener, innenfor et 100 km bredt område langs 350 km av Gambiaelven, i alt et område på 39&nbsp;000&nbsp;km². Stensirklene finnes både i Gambia og i Senegal.

Den største konsentrasjonen av sirkler finnes i *Djalloumbéré*, med mer enn 1&nbsp;000 steiner i 52 sirkler. Et utvalg på fire av de mest konsentrerte samlingene av stensirkler ble i 2006 erklært som et verdensarvminne: *Sine Ngayène* og *Wanar* i Senegal og *Wassu* og *Kerbatch* i Gambia.  Ved landbyen *Wassu* finnes også et museum. 

Hver sirkel kan bestå av mellom 10 og 24 steiner, og står normalt i en sirkelform, selv om ett kjent anlegg er V-formet. Steinene er av lateritt, og er fra 1 til 2,5 meter høye. 

Funksjonene og formålet er ikke klarlagt, men utgravninger tyder på at det er menneskegraver under steinene. UNESCO sier at det store antallet anlegg gjenspeiler at det må ha eksistert en ressurssterk, velorganisert og langvarig samfunnsstruktur.

## Referanser


## Eksterne lenker
*
Liste over veitunneler i Sverige

'''Liste over veitunneler i Sverige.

Tunneler under bygging:
* Förbifart Stockholm (under bygging), Stockholms kommun/Ekerö kommun, väg E4, cirka 17 km, sannsynligvis ferdig 2023.

Planlagte tunneler:
* Henriksdalstunneln planlagt ombygget til veitunnel för Värmdöleden i forbindelse med prosjektet DanvikslösenStockholms kommun/Nacka kommun, mindre enn 1 km, usikkert tidspunkt.
* Österleden (planlagt), Stockholms kommun/Nacka kommun, intet tidspunkt satt.

## Se også
*Liste over veitunneler i Norge
*Veitunneler i Norge
*Undersjøiske veitunneler i Norge
*Jernbanetunneler i Norge
*Liste over veitunneler på Island
*:Kategori:Tunneler i Danmark
Ville Nousiainen

**Ville Nousiainen** (født 1983) er en finsk langrennsløper. 

Han deltok på 50 km under OL 2006 i Torino, men fullførte ikke løpet. Han deltok også under VM 2007 i Sapporo, og fikk sin beste plassering på femmila, der han ble nummer 10. Han gikk også stafetten for det finske laget som endte på sjetteplass.

Nousiainens beste plassering i verdenscupen er en andreplass på 30 km fellesstart i Rybinsk, der Tor-Arne Hetland gikk til topps etter en massespurt.

Ville Nousiainen var gift med den finske langrennsløperen Mona-Liisa Nousiainen (født Malvalehto) som døde i 2019. Paret fikk en datter sammen.

### Sammenlagtresultater i verdenscupen i langrenn

## Referanser


## Eksterne lenker
*
Room Full of Mirrors

***Room Full of Mirrors*** er en biografi om musikeren Jimi Hendrix. Boken er skrevet av rockemusikkjournalisten Charles R. Cross.

Biografien er skrevet som en fortelling, som fanger Hendrix' vanskelige, fattige barndom med alkoholiserte foreldre. Etter militærtjeneste som fallskjermsoldat, reiste Hendrix rundt og spilte gitar i bluesklubber på 1960-tallet og dukket etter hvert opp i New York og London. Basert på mer enn 300 intervjuer refererer fortelleren til tallrike anekdoter fra rockemiljøet, men beskriver samtidig Hendrix som tankefull og med orden i tilværelsen selv i narkorus. Angående Hendrix' død beskriver fortelleren dette som tilfeldig i forbindelse med at Hendrix var utslitt og hadde søvnvansker.

## Litteratur
*Charles R. Cross, ''Room Full of Mirrors: A Biography Of Jimi Hendrix', 2005
Verdirelativisme

**Verdirelativisme** er en teori som går ut på at moralske verdier, det vil si hva som er rett og galt, avhenger av hvor man lever. Det som er rett for ett samfunn eller én gruppering, vil eller kan forkastes av andre. Det finnes ikke noen absolutte, uforanderlige, globale verdier på tvers av kulturer og samfunn, men «alt er relativt» og varierer med omstendighetene.

## Se også
* Kulturrelativisme
* Pluralisme (filosofi)
* Postmodernisme
* Relativisme
Hellmut Lantschner

**Hellmut Lantschner** (født 11. november 1909 i Igls, død 4. juli 1993 i Lans) var en østerriksk og tysk alpinist. Han konkurrerte først for Østerrike, men i 1935 tok han tysk statsborgerskap. Etter andre verdenskrig tok han tilbake sitt østerrikske statsborgerskap. Hans yngre bror Gustav Lantschner var også alpinist.

## VM-resultater
* VM 1938 i Engelberg (Sveits): Bronsemedaljer i utfor, slalåm og kombinasjonen.
* VM 1939 i Zakopane (Polen): Gull i utfor

## Referanser


## Eksterne lenker
*
Charles R. Cross

**Charles R. Cross** (1957–2024) var en amerikansk rockemusikk-journalist og forfatter som bodde i Seattle i USA. 

Han grunnla *Backstreets magazine*, et tidsskrift for fans av Bruce Springsteen, og var redaktør av *Springsteen: the Man and His Music*, en samling av *Backstreets*- artikler, og var også forfatter av en biografi av Kurt Cobain med tittelen *[[Heavier Than Heaven]]*.  Hans siste utgivelse var *[[Room Full of Mirrors |Room Full Of Mirrors – A Biography Of Jimi Hendrix]]*.

I 2004 gjenoppdaget Cross gravstedet til Jimi Hendrix' mor under arbeidet med biografien, Lucille Jeter Hendrix, i en bortgjemt del av Greenwood Memorial Park, hvor Jimi Hendrix selv er gravlagt.

## Referanser


## Eksterne lenker
* 
* Official Website
*  Hjemmesiden til ''Backstreets magazine''
Fylkesvei 864

**Fylkesvei 864** går mellom Tomasjord og Oldervik i Tromsø kommune. 

Veien følger Tromsøysundets østside og deretter Grøtsundets sørside til Snarby, og går derfra opp Snarbydalen og over Snarbyeidet til Oldervik ved Ullsfjorden.

Frem til 2019 hadde veien betegnelsen fylkesvei 53 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
* Kartverkets norgeskart
*
Fylkesvei 7764

**Fylkesvei 7764** går mellom Brensholmen og Larseng på sørsida av Kvaløya i Tromsø kommune.

## Beskrivelse
Veien begynner ved rundkjøringen på Larseng, hvor fylkesvei 858 fra Malangshalvøya fortsetter nordover mot Tromsø. Fra Larseng går veien mot vest og passerer Rystraumen og utfartsstedet Hella. Ved Vollbukta ligger bygda Straumsbukta. Veien fortsetter utover langs Straumsfjorden (som etter hvert går over i Malangen), og passerer bygdene Mjelde og Bakkejord, foruten flere mindre grender. Her finner vi også gården Greipstad, som har vært bosatt siden vikingtiden. Veien (og fjorden) snur heretter mot nordvest, passerer bygda Buvik, og går over Brensholmeidet mellom Torsnesaksla og Kvitfjell. På nordsida av eidet går veien først over de flate Brensholmmyran, før den ender ved krysset med fylkesvei 862 på Brensholmen.

Frem til 2019 hadde veien betegnelsen fylkesvei 54 (Troms).

## Kommuner og knutepunkter

## Referanser




## Eksterne lenker
* Vegvesenets vegkart 
*